**ՀԻՄՆԱՎՈՐՈՒՄ  
«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐՆ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Որոշման նախագիծը մշակվել է հիմք ընդունելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետը, «Նորմատիվ իրավական ակտերի մասին» օրենքի 33-րդ և 34-րդ հոդվածները և հաշվի առնելով Աբովյանի համայնքապետարանի աշխատակազմի քաղաքաշինության, հողաշինարարության, գյուղատնտեսության և անշարժ գույքի կառավարման բաժնի պետի զեկուցագիրը (մուտք՝ 2023 թվականի մայիսի 26-ի N Ք-3016)

Համայնքային հողերի օտարումից ստացված եկամուտները մուտքագրվում են համայնքի ֆոնդային բյուջե։ Այդ միջոցներով համայնքում իրականացվում են կապիտալ ծրագրեր, ինչպես նաև ուղղվում են համայնքի հնգամյա զարգացման ծրագրի իրագործմանը։ Օտարելով համայնքային սեփականություն հանդիսացող հողամասը համայնքը կլուծի այլ խնդիրներ ևս՝   
1. կնպաստի համայնքում բնակարանաշինությանը, որի արդյունքում կլուծվի սոցիալական խնդիր,   
2. կխթանվի համայնքում տնտեսական գործունեություն նախաձեռնողների ծրագրերի և նրանց գործունեության առավել արդյունավետ իրականացումը, որի հետևանքով կստեղծվեն նոր աշխատատեղեր,   
3. կխթանի համայնքում գյուղատնտեսության զարգացմանը։

Աբովյան համայնքի ավագանու 2023 թվականի փետրվարի 16-ի N 19-Ա որոշման 90-րդ տողով նախատեսված է Աբովյան համայնքի սեփականություն հանդիսացող Աբովյան քաղաքի 8-րդ միկրոշրջանի 1-ին թաղամասի թիվ 3/1 հասցեում գտնվող 149.7 քառակուսի մետր մակերեսով հողամասն օտարել աճուրդային կարգով։ Սակայն այն անհնար է որպես առանձին գույքային միավոր աճուրդային կարգով օտարել, քանի որ այն սահմանակից է Աբովյան քաղաքի 8-րդ միկրոշրջանի 1-ին թաղամասի թիվ 3 հասցեի հողամասում գտնվող կիսակառույց շինությանը և օտարվող հողամասի դիրքից, ռելիեֆից կամ չափերից ելնելով՝ քաղաքաշինական նորմերին համապատասխան, այն կարող է օգտագործվել բացառապես Աբովյան քաղաքի 8-րդ միկրոշրջանի 1-ին թաղամասի թիվ 3 հասցեում գտնվող հողամասի վրա գտնվող կիսակառույց շինության վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով։ Ինչպես նաև օտարվող հողամասում այլ անձի կողմից որևէ քաղաքաշինական գործունեության իրականացումը կբերի կիսակառույց շինության շահագործման, անվտանգության, սեյսմակայունության կամ սպասարկման համար անհրաժեշտ Հայաստանի Հանրապետության օրենսդրությամբ սահմանված նորմերի խախտման կամ ըստ նպատակային (գործառնական) նշանակությամբ օգտագործելու հետագա անհնարինության։ ՀՀ կառավարության 2016 թվականի մայիսի 26-ի N 550-ն որոշման հիմքով սույն հողամասը չի կարող դիտվել որպես առանձին գույքային միավոր աճուրդային կարգով օտարելու համար։

Վերը նշված հանգամանքները հաշվի առնելով առաջարկվում է Աբովյան համայնքի ավագանու 2023 թվականի փետրվարի 16-ի N 19-Ա որոշման մեջ կատարել փոփոխություն՝ որոշմամբ հաստատված հավելվածից հանել 90-րդ տողը։

«Աբովյան համայնքի սեփականություն հանդիսացող հողամասերն աճուրդային կարգով օտարելու մասին» որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

«Աբովյան համայնքի սեփականություն հանդիսացող հողամասերն աճուրդային կարգով օտարելու մասին» որոշման նախագծի ընդունման կապակցությամբ Աբովյան համայնքի բյուջեի ծախսերում փոփոխություն չի առաջանում, իսկ եկամուտներն ավելանում են:

**ՀԱՄԱՅՆՔԻ ՂԵԿԱՎԱՐ Է. ԲԱԲԱՅԱՆ**